Han var søn af hertug [[Ernst Ferdinand af Braunschweig-Lüneburg-Bevern]] og Eleonora Charlotte prinsesse af [[Kurland]], blev født 5. april 1729. Allerede [[1742]] trådte han som [[Kaptajn (militær)|kaptajn]] ind i det hollandske Regiment Waldeck, tog del i felttogene [[1745]]-[[1746|46]] og overværede [[slaget ved Roucoux]]. Kort efter gik han i brunsvigsk tjeneste og kommanderede under sin fætter, hertug [[Ludvig Ernst af Braunschweig-Wolfenbüttel]] et regiment i den kejserlige Armé. Efter [[Freden i Aachen (1748)|freden i Aachen]] [[1748]] gik han atter i hollandsk tjeneste og blev [[1754]] [[generalløjtnant]]. Ved [[Syvårskrigen (1756–1763)|Syvårskrigens]] udbrud begav han sig i slutningen af [[1756]] til [[Preussen]] og fik kommandoen over et [[Kursachsen|sachsisk]] regiment, som fik hans navn. Men sachserne ville ikke lade sig bruge til krig imod deres fædreland, regimenterne gjorde oprør og gik fra hinanden. Ikke desto mindre gjorde hertugen krigen med som [[generalmajor]] og udmærkede sig i mange slag og på mange måder, men da [[Frederik 2. af Preussen|Frederik II]] ikke kunne tilgive ham uheldet med det sachsiske regiment, tog hertugen ansættelse under sin fætter, den berømte engelske feltherre [[Ferdinand af Braunschweig-Wolfenbüttel]], og bivånede [[Slaget ved Minden|sejren]] ved [[Minden]] [[1759]].
Personbillede_savnes Titler Samfund Historie Biblioteks-_og_informationsvidenskab